Απόφαση του Γενικού Δικαστηρίου (ένατο τμήμα) της 5ης Ιουνίου 2014 — European Drinks κατά ΓΕΕΑ — Alexandrion Grup Romania (Dracula Bite και DRACULA BITE)
(Υποθέσεις T‑495/12 έως T‑497/12)
«Κοινοτικό σήμα — Διαδικασία ανακοπής — Αίτηση καταχωρίσεως κοινοτικών εικονιστικών σημάτων Dracula Bite και DRACULA BITE — Προγενέστερο εθνικό εικονιστικό σήμα Dracula — Έλλειψη ουσιαστικής χρήσεως του προγενέστερου σήματος — Άρθρο 42, παράγραφοι 2 και 3, του κανονισμού (ΕΚ) 207/2009»
1.                     Κοινοτικό σήμα — Παρατηρήσεις τρίτων και ανακοπή — Εξέταση της ανακοπής — Απόδειξη της χρήσεως του προγενέστερου σήματος — Ουσιαστική χρήση — Έννοια — Ερμηνεία υπό το πρίσμα της ratio legis του άρθρου 42, παράγραφοι 2 και 3, του κανονισμού 207/2009 (Κανονισμός 207/2009 του Συμβουλίου, άρθρο 42 §§ 2 και 3) (βλ. σκέψη 23)
2.                     Κοινοτικό σήμα — Παρατηρήσεις τρίτων και ανακοπή — Εξέταση της ανακοπής — Απόδειξη της χρήσεως του προγενέστερου σήματος — Ουσιαστική χρήση — Έννοια — Κριτήρια εκτιμήσεως (Κανονισμός 207/2009 του Συμβουλίου, άρθρο 42 §§ 2 και 3) (βλ. σκέψεις 24-28)
3.                     Κοινοτικό σήμα — Παρατηρήσεις τρίτων και ανακοπή — Εξέταση της ανακοπής — Απόδειξη της χρήσεως του προγενέστερου σήματος — Ουσιαστική χρήση — Κριτήρια εκτιμήσεως — Απαίτηση περί προσκομίσεως συγκεκριμένων και αντικειμενικών αποδεικτικών στοιχείων (Κανονισμός 207/2009 του Συμβουλίου, άρθρο 15 § 1, εδ. 2, στοιχείο α΄, και 42 §§ 2 και 3) (βλ. σκέψη 29)
4.                     Κοινοτικό σήμα — Παρατηρήσεις τρίτων και ανακοπή — Εξέταση της ανακοπής — Απόδειξη της χρήσεως του προγενέστερου σήματος — Χρήση του σήματος υπό μορφή η οποία διαφέρει ως προς στοιχεία τα οποία δεν μεταβάλλουν τον διακριτικό χαρακτήρα του σήματος (Κανονισμός 207/2009 του Συμβουλίου, άρθρο 15 § 1, εδ. 2, στοιχείο α΄, και 42 §§ 2 και 3) (βλ. σκέψη 30)
Αντικείμενο
Τρεις προσφυγές κατά ισάριθμων αποφάσεων του τετάρτου τμήματος προσφυγών του ΓΕΕΑ της 6ης Σεπτεμβρίου 2012 (υποθέσεις R 680/2011‑4, R 682/2011‑4 και R 679/2011‑4), σχετικά με τρεις διαδικασίες ανακοπής μεταξύ της European Drinks SA και της SC Alexandrion Grup Romania Srl.
Διατακτικό
Το Γενικό Δικαστήριο αποφασίζει:
1)
Συνεκδικάζει τις υποθέσεις T‑495/12, T‑496/12 και T‑497/12 για την έκδοση κοινής αποφάσεως.
2)
Απορρίπτει τις προσφυγές.
3)
Καταδικάζει την European Drinks SA στα δικαστικά έξοδα.